b'\n_START_ARTICLE_\nGempa bumi Chile 2010\n_START_SECTION_\nCiri-ciri gempa\n_START_PARAGRAPH_\nGempa bumi terjadi di sempadan antara plat Nazca dengan plat Amerika Selatan. Ciri-ciri gempa ini adalah mekanisme fokal sesar naik, diakibatkan oleh subduksi plat Nazca di bawah plat Amerika Selatan.\n_START_SECTION_\nKemusnahan, kerosakan dan kehilangan nyawa\n_START_PARAGRAPH_\nMenurut seorang jurukamera Berita TV Associated Press, terdapat bangunan yang runtuh Santiago dan juga bekalan elektrik dilaporkan terputus di beberapa bahagian di kota raya itu. Lapangan terbang Santiago juga mengalami kerosakan. Ini menyebabkan pihak berkuasa lapangan terbang itu menutup semua operasi penerbangan dalam tempoh 24 jam mulai 12:00 GMT._NEWLINE_Bangunan-bangunan dilaporkan runtuh dan ada yang mengalami kebakaran di Concepci\xc3\xb3n. _NEWLINE_Kes kehilangan nyawa mula dilaporkan kira-kira 13 jam selepas gegaran gempa. Angka kematian terus bertambah, tetapi tidak dijangka akan mencecah lebih dua kali ganda daripada 122 kes awal._NEWLINE_Kementerian Keadaan Darurat Negara Chile (Oficina Nacional de Emergencia) telah meletakkan kekuatan gempa bumi di wilayah Biob\xc3\xado pada IX skala Mercalli. Manakala Santiago diberikan skala tahap VIII.  USGS menyatakan intensitas gempa di Santiago and Valparaiso berada pada skala MM VII-VIII.\n_START_SECTION_\nKesan ekonomi\n_START_PARAGRAPH_\nKeseluruhan gempa bumi ini mengorbankan 700 orang dan menyebabkan kerosakan berjumlah hampir AS$30 bilion (RM99.4 bilion).Menteri Dalam Negeri Chile, Rodrigo Hinzpeter menyatakan 200 orang yang hilang dianggap terbunuh.Kerosakan mencecah AS$30 bilion (RM99.4 bilion) dengan perlindungan hanya AS$5 bilion (RM16.5 bilion) hingga AS$8 bilion (RM26.5 bilion). Menteri Kerja Awam, Hernan de Solminihac menyatakan S$1.46 bilion (RM4.8 bilion) diperlukan untuk membina semula jambatan roboh dan membaik pulih kemudahan awam.'